‘সেরা ৬ দল খেলুক ৫ দিনের টেস্ট, বাকিরা ৪ দিনের’
৪ দিন না ৫ দিন? এ প্রশ্নে দ্বিধাবিভক্ত গোটা ক্রিকেটবিশ্ব। ২০২৩ সাল থেকে ২০৩১ চক্রে এফটিপিতে ৫ দিনের বদলে ৪ দিনের টেস্টের কথা ভাবছে আইসিসি। এরপর থেকেই ক্রিকেটের অভিজাত ফরম্যাটে সংস্কারের প্রশ্নটা উঠছে।







অবশ্য সাবেক-বর্তমান ক্রিকেটারদের মধ্যে বেশিরভাগ রথী-মহারথীই ৪ দিনের টেস্টের বিপক্ষে। কিংবদন্তি শচীন টেন্ডুলকার, বিরাট কোহলি,রিকি পন্টিং, ইয়ান বোথাম, গ্লেন ম্যাকগ্রারা এর ঘোরবিরোধী। তারা ৫ দিনের টেস্টই বাঁচিয়ে রাখতে চান।




সেই তালিকায় যুক্ত হলো আরো কিছু বড় নাম। শ্রীলংকা কোচ ও আইসিসি ক্রিকেট কমিটির সদস্য মিকি আর্থার ৫ দিনের টেস্টের উজ্জ্বল ভবিষ্যৎ দেখছেন। কমিটির আরেক সদস্য মাহেলা জয়াবর্ধনেও ৪ দিনের টেস্টের বিপক্ষে।
টেস্টের পুরনো কাঠামো টিকিয়ে রাখার পক্ষে ভারতের কোচ রবি শাস্ত্রীও। তিনি বলেন, ৪ দিনের টেস্ট নিরর্থক। দরকারে সংক্ষিপ্ত ওভারের টেস্ট খেলতে পারি আমরা। ৫ দিনের টেস্টের দৈর্ঘ্য নিয়ে নাড়াচাড়া করার কোনো প্রয়োজন নেই।
আইসিসিকে একটি পরামর্শও দিয়েছেন শাস্ত্রী। তিনি বলেন, যদি ৪ দিনের করতেই হয়, তাহলে শীর্ষ ৬ দল ৫ দিনের টেস্ট খেলুক। পরের ৬ দল খেলুক ৪ দিনের টেস্ট। টেস্ট টিকিয়ে রাখতে চাইলে সেরা ৬ দলকে একে-অপরের সঙ্গে বেশি খেলতে দেয়া হোক। ক্রিকেটকে বিশ্বব্যাপী জনপ্রিয় করতে সংক্ষিপ্ত সংস্করণ তো আছেই।
যদিও শেন ওয়ার্ন, মাইকেল ভন, মার্ক টেলরের মতো কিংবদন্তিরা ৪ দিনের টেস্টে সমর্থন দিয়েছেন। এরই মধ্যে ৪ দিনের টেস্ট নিয়ে গবেষণা শুরু করেছে অস্ট্রেলিয়া।

৪ দিন না ৫ দিন? এ প্রশ্নে দ্বিধাবিভক্ত গোটা ক্রিকেটবিশ্ব। ২০২৩ সাল থেকে ২০৩১ চক্রে এফটিপিতে ৫ দিনের বদলে ৪ দিনের টেস্টের কথা ভাবছে আইসিসি। এরপর থেকেই ক্রিকেটের অভিজাত ফরম্যাটে সংস্কারের প্রশ্নটা উঠছে।